31998D0487
L 219/24
JURNALUL OFÍCIAL AL UNIUNII EUROPENE
DECIZIA CONSILIULUI
din 13 iulie 1998
privind încheierea unui acord internațional sub formă de proces-verbal agreat între Comunitatea Europeană și Statele Unite ale Americii privind standardele pentru vânătoarea cu capcane fără cruzime
(98/487/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 113 și 100a coroborate cu articolul 228 alineatul (2) prima teză și alineatul (3) primul paragraf,
având în vedere propunerea Comisiei (1),
având în vedere avizul Parlamentului European (2),
având în vedere Decizia Consiliului din iunie 1996 de adoptare a directivelor de negociere și de autorizare a Comunității să negocieze cu Canada, Federația Rusă, Statele Unite ale Americii și orice altă țară terță interesată un acord privind standardele pentru vânătoarea cu capcane fără cruzime,
având în vedere Decizia Consiliului din 22 iulie 1997 de aprobare a Acordului privind standardele internaționale pentru vânătoarea cu capcane fără cruzime între Comunitatea Europeană, Canada și Federația Rusă și de încurajare a Comisiei în vederea intensificării eforturilor pentru încheierea cu Statele Unite ale Americii a unui acord echivalent cu acordul încheiat cu Canada și Federația Rusă,
întrucât Regulamentul (CEE) nr. 3254/91 (3), în special articolul 3 alineatul (1) a doua liniuță, care face trimitere la standardele convenite la nivel internațional în domeniul vânătorii cu capcane cu suferință minimă, pe care trebuie să le respecte metodele de vânătoare cu capcane cu suferință minimă folosite de țările terțe care nu au interzis capcanele cu pedală, pentru ca aceste țări să poată exporta către Comunitate blănuri și alte produse din anumite specii;
întrucât acordul are ca obiective esențiale stabilirea unor norme tehnice armonizate care să permită atingerea unui nivel suficient de protecție a bunăstării animalelor capturate și care să se aplice atât producerii, cât și utilizării de capcane și să faciliteze comerțul între părți cu capcane, blănuri și produse confecționate din speciile incluse de prezentul acord;
întrucât punerea în aplicare a acordului necesită stabilirea unui calendar care să permită testarea conformității capcanelor cu standardele definite în vederea certificării acestora și înlocuirea capcanelor necertificate;
întrucât acordul sub formă de proces-verbal agreat, anexat la prezenta decizie, este în conformitate cu directivele de negociere menționate anterior; întrucât corespunde, prin urmare, conceptului de standarde convenite la nivel internațional în domeniul vânătorii cu capcane cu suferință minimă, menționat la articolul 3 alineatul (1) a doua liniuță din Regulamentul (CEE) nr. 3254/91;
întrucât ar trebui aprobat acordul internațional sub formă de proces-verbal agreat între Comunitatea Europeană și Statele Unite ale Americii privind standardele pentru vânătoarea cu capcane fără cruzime,
DECIDE:
Articolul 1
Se aprobă Acordul internațional sub formă de proces-verbal agreat între Comunitatea Europeană și State Unite ale Americii privind standardele pentru vânătoarea cu capcane cu fără cruzime.
Textul acordului se anexează la prezenta decizie.
Articolul 2
Președintele Consiliului notifică Statelor Unite ale Americii instrumentul de încheiere (4).
Adoptată la Bruxelles, 13 iulie 1998.